[{"text_idx": "#000003", "text": "Anname Sulle turvalise elukeskkonna, toetava vo\u0303rgustiku ja tegevustega sisustatud pa\u0308evad, et saaksid olla ro\u0303o\u0303mus, o\u0303ppida ja to\u0308o\u0308tada, tunda ennast vajalikuna ning viia ellu oma unistusi."}, {"text_idx": "#000004", "text": "Ta\u0308na algab Tallinnas Baltic Pride, mis toetab LGBT+ inimeste heaolu. Ekspressi ja Eesti Pa\u0308evalehe esikaaned ilmuvad va\u0308hemuste toetuseks vikerkaareva\u0308rviliselt, so\u0303numiga \u201eU\u0308ks ko\u0303igi ja ko\u0303ik vo\u0303rdsuse eest!\u201c. Koos Telia, Swedbanki, Sotsiaalministeeriumi ja teiste suurte ettevo\u0303tetega on seal ka meie ettevo\u0303tte logo."}, {"text_idx": "#000005", "text": "Telia kaunistab peahoone ekraani \u201cAustame erinevusi\u201d so\u0303numiga"}, {"text_idx": "#000006", "text": "Vo\u0303ib tekkida ku\u0308simus, miks meie ettevo\u0303te peaks toetama LGBT+ kogukonda, kui tegeleme hoopis erivajadusega inimestega?"}, {"text_idx": "#000007", "text": "Meie to\u0308o\u0308pere esimene va\u0308a\u0308rtus on lugupidamine ja see ei saa olla valikuline, et pean lugu vaid nendest va\u0308hemustest, kelle heaks to\u0308o\u0308tan vo\u0303i inimestest, kes on minu moodi."}, {"text_idx": "#000008", "text": "Meie to\u0308o\u0308pere ma\u0308letab va\u0308ga ha\u0308sti, kuidas va\u0308hemusi minevikus koheldi. Teame, kui raske oli meie elanikel kogukonda minna, sest neid oli aastaid to\u0303rjutud. Nu\u0308u\u0308d on meie elanikud kogukonnas ja na\u0308eme, kui palju see on nende elusid muutnud, kui suur va\u0308a\u0308rtus on olla kogukonnas oodatud ning mitte kiusatud."}, {"text_idx": "#000009", "text": "Meil on kogemus ka so\u0303dade ja terrorismi eest pagevate inimestega, kellele pakume varjupaika. Ka nende Eestist va\u0308lja ajamiseks olid kampaaniad, ning neid ka\u0308idi Vao Keskuse juures rongka\u0308iguga kiusamas. Nu\u0308u\u0308d elavad paljud neist ta\u0308pselt samasugust elu nagu meie \u2013 ka\u0308ivad to\u0308o\u0308l, tegelevad hobidega ning saadavad lapsi kooli."}, {"text_idx": "#000010", "text": "Sarnaselt meie elanikele olid ka seksuaalva\u0308hemused kunagi avalikkuse silme alt a\u0308ra peidetud. Perekonnad armastasid ka tol ajal enda \u201enormist erinevaid\u201c la\u0308hedasi, kuid suhted la\u0308ksid sassi, sest oli palju valeha\u0308bi ja abi ei olnud ku\u0308sida kelleltki."}, {"text_idx": "#000011", "text": "Seepa\u0308rast on va\u0308ga oluline toetada va\u0308hemuses olevate ja selle to\u0303ttu to\u0303rjutud inimeste gruppe, et neil oleks meie ko\u0303igiga samava\u0308a\u0308rsed o\u0303igused ja vo\u0303imalused."}, {"text_idx": "#000013", "text": "Annie ja Christabel seismas meie o\u0303iguse eest valida"}, {"text_idx": "#000014", "text": "On ku\u0308situd, et va\u0308hemused vo\u0303iksid ju lihtsalt enda elu elada, milleks need rongka\u0308igud ja enesena\u0308itamine? Lihtsalt o\u0308eldes, kui va\u0308hemused saaksid elada lihtsalt oma elu ning neil oleks samasugused o\u0303igused nagu teistel, siis nad ei peakski rongka\u0308iguga sellele ta\u0308helepanu to\u0303mbama."}, {"text_idx": "#000016", "text": "Suur osa meie to\u0308o\u0308perest on naised ja mitte kaua aega tagasi olime meiegi mo\u0303nes eluvaldkonnas to\u0303rjutud sotsiaalne va\u0308hemusgrupp. Saime rahvusvahelise o\u0303iguse valimas ka\u0308ia alles 1948. aastal, kuigi hetkel tundub see loomulik, et iga ta\u0308iskasvanu saab valida. Naine kuulus varem mehele, kes tegi tema eest ta\u0308htsaid otsuseid."}, {"text_idx": "#000017", "text": "O\u0303igus valida ja otsustada ei muutunud niisama, meeste heast su\u0308damest. Selle o\u0303iguse vo\u0303itlesid naised va\u0308lja meeleavalduste ja protestidega. Ka tol ajal o\u0308eldi, et naised vo\u0303iksid tegeleda kodu ja perega ning ei peaks ta\u0308navatel marssima. Ra\u0308a\u0308giti o\u0303udusjutte, mis maailmast saab, kui naised saavad valida ja hakkavad to\u0308o\u0308l ka\u0308ima."}, {"text_idx": "#000018", "text": "Ta\u0308na me teame, et naiste valimiso\u0303igus ei po\u0303hjusta o\u0303uduseid, vaid on normaalne osa elust. Ko\u0303igil va\u0308hemustel peaks olema o\u0303igus olla osa kogukonnast ja selleks tuleb nende o\u0303igustest ra\u0308a\u0308kida."}, {"text_idx": "#000019", "text": "Soovin, et iga inimene ise ja iga va\u0308hemusgrupp saaks elada nii, et teda ei kiusata. Meie va\u0308a\u0308rtus on lugupidamine ja na\u0308itame seda ko\u0303igi vastu \u2013 erivajadusega inimesed, seksuaalva\u0308hemused, po\u0303genikud, meist erineva rahvuse vo\u0303i nahava\u0308rviga inimesed jne."}, {"text_idx": "#000020", "text": "Tahame ettevo\u0303ttena na\u0308idata, et toetame ko\u0303iki neid inimesi, kes on siia ilma su\u0308ndinud erilisematena u\u0308hiskonna peavoolust ja nende o\u0303igus tavalisele tegusale elule ei mo\u0303juta kuidagi teiste inimeste heaolu."}, {"text_idx": "#000021", "text": "Kirjuta meile, me soovime sind aidata!"}]